དགེ་རྒན་འདིའི་རིགས་ནི་ཉེ་བའི་ལོ་ཤས་ཀྱི་རིང་ལ་རང་ཁུལ་གྱི་བླ་བྲང་དང་དཔའ་རིས།མཚོ་སྔོན་ནས་སྡུད་ལེན་བྱས་པའི་བོད་ཡིག་གི་དགེ་རྒན་རེད།དགེ་རྒན་དེ་དག་གིས་སློབ་མའི་སྐད་ཆའི་ཁོར་ཡུག་ལ་མི་བལྟ་བར་རང་ཡུལ་གྱི་ཁ་སྐད་ཁོ་ནས་སློབ་ཁྲིད་བྱས་པས་སློབ་མས་དགེ་རྒན་གྱིས་ཅི་ཞིག་བཤད་པའང་མི་ཤེས།ཡ་མཚན་ཞིག་ལ་རང་ཡུལ་གྱི་དགེ་རྒན་གསར་བུ་འགས་རང་གི་ཕ་སྐད་མི་བཤད་པར་ཨུ་ཚུགས་ཀྱིས་ཨམ་སྐད་བཤད་པར་དགའ།ཐ་ན་ཨམ་སྐད་བཤད་ཤེས་པ་དེ་རང་གི་གཟི་བརྗིད་དུ་བརྩི།སྔོན་བྱོན་མཁས་པསསྐད་རིགས་ཐམས་ཅད་ཤེས་ན་བཟང་མོད་ཀྱང་།།རང་གི་ཕ་སྐད་བརྗེད་ན་ངོ་ཚ་ཡིན།།ཟེར་བས་དེ་ལྟར་མི་བྱ་བར་འཚལ།སློབ་གྲྭའི་མགོ་ཁྲིད་རེ་འགས་སློབ་མས་ལོ་རིམ་དང་པོ་ནས་ཚད་ལྡན་གྱི་ཨམ་སྐད་སྦྱང་དགོས་ཟེར་ནས་དགེ་རྒན་འདི་དག་ལ་སློབ་ཆུང་ལོ་རིམ་དམའ་བའི་འཛིན་གྲྭའི་སྦྱོར་ཀློག་སློབ་ཁྲིད་ཀྱི་འགན་འཁུར་དུ་བཅུགའོན་ཀྱང་ཨམ་སྐད་ཁོ་ནས་བོད་ཡིག་གི་སྦྱོར་ཀློག་ཁྲིད་ན་སློབ་ཁྲིད་ཀྱི་སྤུས་ཀ་མཐོར་འདེགས་གཏོང་ཐུབ་པའི་ངེས་པ་མེད་དེ།རྫོང་མི་དམངས་སྲིད་གཞུང་གི་སློབ་གསོའི་ལས་སྣེ་མི་སྣའི་ངག་ལས་ཁོ་ཚོ་བྲག་སྒམ་ནང་སློབ་གྲྭར་རྟོག་ཞིབ་ཏུ་ཞུགས་སྐབས་མང་ཚོགས་ཀྱིསང་ཚོའི་བྱིས་པས་དགེ་རྒན་གྱིས་འབྲོག་སྐད་བཤད་པ་མི་གོ་བས་སློབ་སྐབས་འདིར་བོད་ཡིག་གི་རྒྱུགས་མ་འཕྲོདཟེར་བའང་ཐོས།ང་ཚོས་ངེས་པར་དུ་ཤེས་དགོས་པ་ཞིག་ནི་སློབ་མས་བོད་ཡིག་སློབ་པའི་དམིགས་ཡུལ་ནི་བོད་ཀྱི་རིག་གནས་ཡིན་པ་ལས་ཨ་མདོའི་འབྲོག་སྐད་སྦྱོང་བ་མིན་ནོ།།